ముంబై: గోవా ముఖ్యమంత్రి, కేంద్ర రక్షణ శాఖ మాజీ మంత్రి మనోహర్ పారికర్పై శివసేన అధినేత ఉద్ధవ్ థాకరే నిప్పులు చెరిగారు. దేశానికి రక్షణ శాఖ మంత్రి పదవి చాలా కీలకమని, ఆ పదవిని చాలా సీరియస్గా కేంద్రం తీసుకోవాలని సూచించారు. కేంద్ర రక్షణ మంత్రిగా ఉన్నప్పుడు పారికర్ బాద్యతలను సక్రమంగా నిర్వర్తించడంలో విఫలమయ్యారని విమర్శించారు. పనజీ ఉపఎన్నికల్లో తాను ఓడిపోయినా నష్టం లేదనీ, తిరిగి తాను కేంద్ర రక్షణ మంత్రిని అవుతానంటూ పారికర్ చెప్పినట్టు ఓ వీడియో హల్చల్ చేస్తుండటం ప్రస్తుతం సంచలనమవుతోంది. పారికర్ వ్యాఖ్యలను శివసేన పార్టీ పత్రిక 'సామ్నా' తన తాజా సంపాదకీయంలో ఎండగట్టింది. పారికర్ గోవా సీఎం స్థానాన్నే కాకుండా, కేంద్ర రక్షణ మంత్రి పదవిని కూడా అవమానించారంటూ మండిపడింది. పారికర్ లేకపోతే ఆ పదవికి దిక్కులేదా అనే విషయంలో మోదీ స్పష్టమైన వివరణ ఇవ్వాలని కూడా ఆ సంపాదకీయం డిమాండ్ చేసింది. ఈ నేపథ్యంలో ఉద్ధవ్ థాకరే సైతం పారికర్ వ్యాఖ్యలపై శుక్రవారంనాడు జరిగిన మీడియా సమావేశంలో విరుచుకుపడ్డారు. ఉప ఎన్నికల్లో ఓడిపోతే కేంద్ర రక్షణ మంత్రినవుతానంటూ పారికర్ చేసిన వ్యాఖ్యలు తమను దిగ్భ్రాంతికి గురి చేశాయని అన్నారు. అదే జరిగి..ఆయనకు కేంద్ర రక్షణ శాఖ మంత్రి పదవి అప్పగిస్తే దేశ ప్రజల్లో అలజడి రేగుతుందన్నారు. కాగా, శివసేన సీనియర్ నేత సంజయ్ రౌత్ శాతం పారికర్ వ్యాఖ్యలపై తీవ్ర స్థాయిలో విరుచుకుప్డడారు. పారికర్ వ్యాఖ్యలు చూస్తే ప్రజలు ఆయనను ఒప్పుకోవడం లేదని, ఓడిపోతారనే భయం ఆయనను వెన్నాడుతున్నట్టు కనిపిస్తోందని ఎద్దేవా చేశారు. 'ఇది ప్రజాస్వామ్యం. ప్రజలు మిమ్మల్ని ఎన్నుకోకపోతే మీరు ఓడిపోతారు. అప్పుడు మీరు మీ ఇంట్లో కూర్చోవాలి. మీరు (పారికర్) మాత్రం ఓడిపోతే కేంద్రం వెళ్లి రక్షణ మంత్రిని అవుతానని చెబుతున్నారు. రక్షణ శాఖ మంత్రి పదవి ఒక ఆటలా మీకు కనిపిస్తోందా?' అని పారికర్ను ఉద్దేశించి ప్రశ్నించారు. దేశానికి ప్రస్తుతం పూర్తిస్థాయి రక్షణ మంత్రే లేడని సంజయ్ రౌత్ విమర్శించారు. పారికర్ కేంద్ర మంత్రి పదవికి రాజీనామా చేసి గత మార్చి 14న గోవా ముఖ్యమంత్రిగా ప్రమాణస్వీకారం చేశారు. పనజీ అసెంబ్లీ ఉప ఎన్నికల బరిలో ప్రస్తుతం ఆయన ఉన్నారు. కాంగ్రెస్ నుంచి గిరీష్ ఛోడంకర్, గోవా సురక్ష మంచ్ నుంచి ఆనంద్ షిరోద్కర్ పోటీ చేస్తున్నారు. ఈనెల 23న పనజీ అసెంబ్లీ ఉప ఎన్నిక జరుగనుంది.
mumbai: gova mukhyamantri, kendra rakshana saakha maji mantri manohar paarikarpai sivasena adhinetha uddhav thakare nippulu cherigaaru. deshaniki rakshana saakha mantri padavi chala keelakamani, aa padavini chala seeriyasga kendram teesukovaalani suuchimchaaru. kendra rakshana mantrigaa unnappudu parikar baadyatalanu sakramamgaa nirvartinchadamlo viphalamayyaarani vimarsinchaaru. panajee upaennikallo taanu odipoina nashtam ledanee, tirigi taanu kendra rakshana mantrini avutaanantuu parikar cheppinattu oo veedio halchal chestundatam prastutam sanchalanamavutondi. parikar vyaakhyalanu sivasena party patrika 'samna' tana taja sampaadakeeyamlo endagattindi. parikar gova cm sthaanaanne kakunda, kendra rakshana mantri padavini kuudaa avamaaninchaarantuu mandipadindi. parikar lekapothe aa padaviki dikkuleda ane vishayamlo modii spashtamaina vivarana ivvaalani kuudaa aa sampaadakeeyam demand chesindi. ee nepathyamlo uddhav thakare saitam parikar vyaakhyalapai sukravaaramnaadu jarigina media samavesamlo viruchukupaddaaru. upa ennikallo odipothe kendra rakshana mantrinavutaanantuu parikar chesina vyaakhyalu tamanu digbhraantiki guri chesaayani annaru. adhe jarigi..aayanaku kendra rakshana saakha mantri padavi appagiste desha prajallo alajadi regutundannaru. kaga, sivasena seanier netha sanjay rauth saatam parikar vyaakhyalapai teevra sthaayilo viruchukupdadaaru. parikar vyaakhyalu chuste prajalu aayananu oppukovadam ledani, odipotarane bhayam aayananu vennaadutunnattu kanipistondani eddeva chesaru. 'idhi prajaaswaamyam. prajalu mimmalni ennukokapothe meeru odipotaaru. appudu meeru mee intlo kurchovali. meeru (parikar) maatram odipothe kendram velli rakshana mantrini avutaanani chebutunnaru. rakshana saakha mantri padavi oka aatalaa meeku kanipistonda?' ani paarikarnu uddesinchi prasninchaaru. deshaniki prastutam puurtisthaayi rakshana mantre ledani sanjay rauth vimarsinchaaru. parikar kendra mantri padaviki rajinama chesi gatha marchi 14na gova mukhyamantrigaa pramaanasveekaaram chesaru. panajee assembley upa ennikala barilo prastutam aayana unnaaru. congress nunchi girish chhodankar, gova suraksha munch nunchi anand shirodkar poty chestunnaru. eenela 23na panajee assembley upa ennika jaruganundi.